Publication: Magyar Közlöny
Issue: MK-2008-22 (Year: 2008, Number: 22)
Era: 2004-2010
Section: 1.1. Az Archimedia Kft. mûsorszolgáltató tevékenységét a rádiózásról és televíziózásról szóló 1996. évi I. törvény
Paragraph Index: 1157

8. A megkülönböztetõ jelzéssel ellátott mûsorszámok közzététele 8.1. A szabályzat alábbi meghatározásai szerint az Archimedia Kft. a következõ mûsorszámokat látja el megkülönböztetõ jelzésekkel és szöveges felvezetéssel: – reklámok, – közérdekû közlemények és jótékonysági felhívás, – politikai és választási hirdetések, – kiskorúak számára nem ajánlott mûsorok, – támogatott mûsorszámok, – vallási vagy világnézeti mûsorok, – kommentár és hírmagyarázat. 8.2. A reklámot a mûsortól elkülönítetten, azonosítható szignállal kell közzétenni akkor is, ha az reklámriport formájában hangzik el. 8.3. Közérdekû közlemény és jótékonysági felhívás közzététele esetén mindig meg kell nevezni a közzétevõ szervezet, illetve a közlemény forrását. A jótékonysági felhívás reklámozásra nem használható. 8.4. A politikai és választási hirdetéseket a mûsortól elkülönítetten kell közzétenni, megjelölve a közzététel okát (országgyûlési vagy önkormányzati képviselõk választása, népszavazás). 8.5. A közönség figyelmét külön fel kell hívni minden olyan mûsorszámra, amely a kiskorú fejlõdését hátrányosan befolyásolhatja. A törvényben e körbe utalt mûsorokon kívül a mûsorszolgáltató az ilyen mûsorszámok körét maga határozhatja meg. A korlátozásra a mûsorelõzetesekben, a mûsorajánlókban és a mûsorújságokban is utalni kell. 8.6. A támogatott mûsorszám támogatóját a közzétételt közvetlenül megelõzõen vagy azt követõen egyértelmûen kell megnevezni. A megnevezés nem járhat együtt a támogató reklámjával. 8.7. A vallási vagy világnézeti mûsorszámok esetében közvetlenül megelõzõen és azt követõen egyértelmûen tájékoztatni kell a hallgatót a mûsor jellegérõl. Szertartás vagy egyházi esemény közvetítésekor meg kell nevezni a mûsorszám tartalmáért felelõs egyházat. 8.8. Politikai tájékoztató- és hírmûsorokban a hírekhez kommentárt, jegyzetet és magyarázatot e minõség megjelölésével, a szerzõ megnevezésével és a hírektõl elkülönítve kell közzétenni.

Source: https://magyarkozlony.hu/hivatalos-lapok/e07762c703b1257e9e43bfcbb483d22cd4fb3c97/dokumentumok/fa053807010660152965e8bd90ac4bd2f8aed819/letoltes